**PROJEKTNI ZADATAK -8. razred 2024/2025.**

Za prijavu projektnog zadatak trebate izabrati temu koja može biti **prirodna ili društvena posebnost** na bilo kojem kontinentu, osim Europe.

Preporuka je ( nije obavezno) uz temu

1. postaviti barem tri ( istraživačka) pitanja na koja ćete odgovoriti prilikom obrade teme
2. postaviti hipotezu ( pretpostavku) koju ćete potvrditi ili odbacit.

**Projektni zadatak možete prijaviti na dva načina:**

1. u školi prije početka sata predajom papira s čitljivom napisanim imenom i prezimenom učenika i temom ( pitanjima i hipotezom)
2. putem Teamsa.

Rok za odabir teme i uvid u postavljena istraživačka pitanja i hipotezu je **13.1.2025.**

*Ako do toga roka ne predate temu, temu ću odrediti ja, no time gubite 2 boda.*

**Termin izlaganja ovisi o izabranoj temi i biti će vezan za nastavne sadržaje koje obrađujemo.**

**ETAPE ISTRAŽIVAČKOG RADA**

* Odabir teme istraživanja/projekta
* Postavljanje istraživačkih pitanja
* Postavljanje hipoteze/pretpostavke
* Prikupljanje podataka
* Analiza i obrada podataka
* Prikaz podataka
* Donošenje zaključaka u odnosu na postavljenu hipotezu
* Izrada prezentacije (ppt) ili plakata projektnog zadatka - istraživačkog rada
* Izlaganje

**SADRŽAJ RADA ( prezentacije/plakata)**

* Naslov, ime autora, razred, školu, datum prezentacije
* Istraživačka pitanja
* Hipotezu
* Tekst kojim se opisuje tema, razlozi i način istraživanja, zaključak.
* Barem jednu tematsku kartu vezanu za temu koja je pravilno naslovljena, ima tumač i izvor
* Barem jednu tablicu s brojčanim podacima vezanim za temu
* Barem jedan dijagram u kojemu su prikazani podaci vezani za temu koji je pravilno naslovljen, ima tumač i izvor
* Barem tri fotografije vezane za temu
* Popis izvora podataka i teksta

**Dodatne upute!**

* Prezentacija treba sadržavati od 8 do 10 slajdova
* Čitljiva slova
* Tablice, dijagrami, tematske karte mogu biti izrađeni na papiru i zalijepljeni na plakat ili fotografirani ako su dio prezentacije.
* Izvori podataka moraju biti pouzdani.
* Izlaganje smije trajati max. 5 minuta
* Pri izlaganju se mora koristiti izrađena prezentacija i geografska karta područja teme istraživanja
* Pri izlaganju se prezentacija koristi kao podsjetnik, sadržaj izlaganja mora se naučiti izlagati, ne čitati.

***Radite samostalno!***

***Tijekom rada se smijete savjetovati s učiteljicom iz Geografije (usmeno, u školi).***